Fl-10 ta' Marzu 2016, il-Kunsill estenda b'sitt xhur il-miżuri restrittivi tal-UE kontra 146 persuna u 37 kumpanija fid-dawl tal-ipperikolar jew it-theddid kontinwu għall-integrità territorjali, is-sovranità u l-indipendenza tal-Ukrajna. L-iffriżar tal-assi u l-projbizzjoni fuq l-ivvjaġġar ġew estiżi sal-15 ta' Settembru 2016. Tneħħew tliet persuni li mietu mil-lista ta' suġġetti li kienu fil-mira tal-miżuri restrittivi. Il-miżuri kienu introdotti f'Marzu 2014 u ġew estiżi l-aħħar f'Settembru 2015. L‐atti legali rilevanti ser jiġu ppubblikati fil‐Ġurnal Uffiċjali fit-12 ta' Marzu 2016. Deċizjoni tal-Kunsill tas-17 ta' Marzu 2014: Ara l-paġna tal-laqgħa